Cheek to Cheek

Cheek to Cheek Tour

ערך מורחב - Cheek to Cheek Tour
בנט אישר כי הוא וגאגא יקדמו את "Cheek to Cheek" בשנת 2015 עם סבב הופעות בשם "Cheek to Cheek Tour". לדבריו, "גאגא עייפה מלהופיע במקומות ענקיים, והיא רוצה להופיע עם הסבב במקומות קטנים יותר במשך שלושה-ארבעה ימים לפחות, או במשך שלושה-שישה שבועות". בנט הסביר גם שהוא רגיל לנגן באולמות מוזיקה אקוסטיים ובתיאטרונות בחוץ, ולכן גאגא אמרה, "אני לא מעוניינת לנגן ל-45,000 איש בלילה". בנט, "כך שמיקומה של גאגא ימצא בכול שלושה או ארבעה ימים, או שלושה או ארבעה שבועות, במקום אחד בכל פעם, ככה היא רוצה לעבוד איתי". הסבב החל בתאריך ה-30 בדצמבר 2014 והסתיים ב-1 באוגוסט 2015 עם כ-15.3 מיליון דולר של הכנסות מ-36 הופעות ומעל ל-176,267 כרטיסים שמכר. כ-28 מההופעות התרחשו באמריקה הצפונית ו-8 באירופה.
לסבב יצא גם DVD בשם "!Tony Bennett and Lady Gaga: Cheek to Cheek Live", שקיבל מועמדות לטקס פרסי האמי ה-67 אך לא זכה. הוא נכנס למספר מצעדי DVD ברחבי העולם בהם הגיע לעשרת המובילים באיטליה, בצרפת, בבריטניה, באוסטריה ובאוסטרליה, ולמקום הראשון בבלגיה (ולוניה) ובמצעד ה-DVD של בילבורד בארצות הברית.

הופעה ראשונה

ביציאתו "Cheek to Cheek" הגיע למקום הראשון במצעד הבילבורד 200 בארצות הברית עם כ-131,000 עותקים שמכר בשבוע הראשון ובכך, והפך לאלבומה השלישי של גאגא במקום הראשון במצעד ולשני של בנט. כאשר האלבום הגיע למקום הראשון בנט הצליח לכבוש את שיאו שהושג בעבר ב-2011 עם אלבומו, "Duets II" בכך שהפך לאמן המבוגר ביותר שכובש את המצעד (בגיל 88 שנים). הופעת הבכורה של האלבום בראש המצעד גם הפכה את גאגא לאמנית הראשונה בעשור 2010 שמחזיקה ב-3 אלבומים במקום הראשון. בנוסף גם כבש את מצעד אלבומי הג'אז של בילבורד. יחד עם הבילבורד 200 ומצעד אלבומי הג'אז, "Cheek to Cheek" הגיע למיקום הרביעי במצעד האלבומים הדיגיטליים של בילבורד, ונכון לחודש מרץ 2017, האלבום מכר יותר מ-750,000 עותקים במדינה והפך לאלבום השביעי של בנט עם חצי מיליון מכירות במדינה, ולחמישי של גאגא. בנוסף, לאחר שמכר מעל ל-500,000, הוכתר כאלבום זהב על ידי "איגוד תעשיית ההקלטות של אמריקה".
בקנדה, "Cheek to Cheek" הופיע לראשונה במיקום השלישי במצעד האלבומים הקנדיים עם כ-10,000 שמכר עותקים בשבוע לצאתו. לאחר מכן ב-7 בינואר 2015 כאשר מכר מעל ל-80,000 עותקים במדינה הוכתר כתואר פלטינה. בבריטניה, האלבום הופיע לראשונה במיקום ה-10 במצעד האלבומים הבריטי עם מכירות של 10,469 עותקים, מה שהופך אותו לאלבום החמישי של גאגא שנכנס לעשרת המובילים במדינה, ולשלישי של בנט. בשבועו השני במצעד, "Cheek to Cheek" ירד למקום ה-24 לאחר שמכירותיו ירדו ל-4,081 עותקים. בשל הופעותיהם של בנט וגאגא לקידום האלבום, הוא חזר בשבועו החמישי למקום ה-12 ומכר 6,257 עותקים. בחודש נובמבר 2015, האלבום הוסמך על ידי איגוד תעשיית ההקלטות הבריטי כאלבו כסף עבור מכירת של מעל 60,000 עותקים.
באירלנד האלבום נכנס לראשונה מחוץ לעשירייה הפותחת של מצעד האלבומים האירי במקום ה-12, וירד למיקום ה-24 בשבוע הבא. בשבועו החמישי, עלה מהמיקום ה-50 ל-24. באוסטרליה, "Cheek to Cheek" הופיע ביציאתו במספר השביעי במעד האלבומים הרשמי והפך לאלבום השני בעשרת המובילים של טוני במדינה מתוך 56 אלבומיו, והאלבום החמישי של גאגא. בשבועו השני ירד למיקום העשירי לפני שחזר לאחר מכן בשבועו השלישי שוב למקום השביעי. "איגוד תעשיית ההקלטות של אוסטרליה" הודיע על כך שהאלבום מוכתר כמעמד זהב עבור מכירות של 35,000 עותקים במדינה. בניו זילנד הוא נכנס ביציאתו למיקום ה-13 במצעד האלבומים הניו זילנדי, ובשבועו הרביעי עלה למקום השלישי. ביפן נכנס למספר השביעי במצעד האלבומים של "Oricon" עם מכירות של 11,397 עותקים, ובשבועו השני ירד למקום השמיני עם מכירות של כ-7,371 עותקים. "Cheek to Cheek" הפך ביציאתו לאלבום הרביעי של גאגא בצרפת שנכנס לעשירייה הפותחת במדינה כאשר הגיע למיקום ה-9 במצעד הרשמי ומכר כ-40,000 עותקים. ביוון, האלבום הגיע בשיאו למקום השני בשבועו השלישי.